laion/Wikipedia-Exotic huggingface dataset:
הפיגוע ברחוב בן-יהודה (1997)

הפיגוע ברחוב בן-יהודה היה פיגוע התאבדות בישראל שהתרחש בירושלים בשעות אחר הצהריים, 4 בספטמבר 1997. במתקפה מתואמת פוצצו שלושה מחבלים מתאבדים פלסטינים את מטעני הנפץ שנשאו ברחוב כמעט בו זמנית. בפיגוע נרצחו 5 ישראלים. ב-4 בספטמבר 1997 שלושה מחבלים מתאבדים פלסטינים שהשתייכו לארגון החמאס פוצצו את מטעני הנפץ שנשאו במקביל במדרחוב, וגרמו בכך למותם של חמישה ישראלים, וגם שלושת המחבלים נהרגו. הפיגוע בוצע על ידי פלסטינים מהכפר עסירה א-שמאלייה. אחת הנערות הייתה בתה של פעילת השלום נורית פלד אלחנן ונכדתו של איש הצבא והפוליטיקאי הישראלי מתתיהו פלד. לאחר הפיגוע משפחתה של אחת הנרצחות, יעל בטווין, אשר הייתה אזרחית אמריקאית, הגישה תביעה בארצות הברית נגד איראן על ביצוע הפיגוע. ב-2 בדצמבר 2013 חמש מהמשפחות האמריקניות, אשר בני משפחתם היו קורבנות לפיגוע, זכו לפיצוי בסך 9 מיליון דולרים, שנפסקו לטובתם בבית המשפט הפדרלי. "Democracy Now! | "The Dominion of Death": An Israeli Mother Who Lost Her 13-Year Old Daughter in a Suicidebombing Speaks Out Against Israel". Web.archive.org. נבדק ב-2019-03-11. Icarus Films, icarusfilms.com "The Bombing". Web.archive.org. נבדק ב-2019-03-11. Botvin v. Islamic Republic of Iran "The NEFA Foundation - U.S. Legal Cases - Civil". Web.archive.org. נבדק ב-2019-03-11. Fagen, Cynthia (2 בדצמבר 2013). "Victims in Iran-backed Bombing Awarded Millions". Newsmax Media. נבדק ב-7 בדצמבר 2013. {{cite news}}: (עזרה)
הפיגוע ברחוב בן-יהודה (פירושונים)

האם התכוונתם ל... שורה של פיגועים בוצעו על ידי ערבים פלסטינים ברחוב בן-יהודה (ירושלים): הפיגוע ברחוב בן-יהודה (1948) – פיגוע טרור שבוצע ברחוב בן-יהודה בירושלים ב-22 בפברואר 1948 בו נרצחו 58 אזרחים ונפצעו 123 נוספים. הפיגוע ברחוב בן-יהודה (1975) – פיגוע טרור שבוצע ברחוב בן-יהודה בירושלים ב-4 ביולי 1975 בו נרצחו 15 אזרחים ונפצעו 77 נוספים. הפיגוע ברחוב בן-יהודה (1976) – פיגוע טרור שבוצע ברחוב בן-יהודה בירושלים ב-3 במאי 1976 בו נפצעו 33 אזרחים. בין הפצועים היו הקונסול היווני בירושלים ואשתו. הפיגוע ברחוב בן-יהודה (1979) – פיגוע טרור שבוצע ברחוב בן-יהודה בירושלים ב-24 במרץ 1979 בו נרצח אזרח אחד ונפצעו 13 נוספים. הפיגוע ברחוב בן-יהודה (1997) – פיגוע טרור שבוצע ברחוב בן-יהודה בירושלים ב-4 בספטמבר 1997 בו נרצחו 5 אזרחים. הפיגוע ברחוב בן-יהודה (2001) – פיגוע טרור שבוצע ברחוב בן-יהודה בירושלים ב-1 בדצמבר 2001 בו נרצחו 11 אזרחים ונפצעו 188 נוספים.
צ'ייקה (כדורגל)

צ'ייקה (ברוסית: «Футбольный клуб «Чайка»; מילולית: שחף) הוא מועדון כדורגל רוסי מהכפר פסצ'אנוקופסקויה שבמחוז רוסטוב בדרום רוסיה, המתמודד בליגה השנייה, השלישית בחשיבותה במדינה. המועדון נוסד בשנת 1997. בשנת 1998, המועדון נרשם לליגה הראשונה של אליפות מחוז רוסטוב ובשנת 2004 זכה באליפות המחוז. בשנת 2008 ובשנים 2010–2015, השתתפה הקבוצה בליגה הבכירה של אליפות המחוזו. בשנת 2013, הקבוצה סיימה במקום הרביעי, בשנת 2014 - סיימה כסגנית האלופה ובשנת 2015 זכתה באליפות הליגה הבכירה של המחוז . ב-26 במאי 2016, צ'ייקה קיבלה מהתאחדות הכדורגל רישיון להשתתף בעונת 2016/2017 בליגה השנייה והתאפשרה השתתפותה לראשונה בליגה המקצוענית. בפגרת החורף של עונת 2016/2017, שמונה שחקנים והמאמן הראשי אלברט בורזנקוב עזבו את הקבוצה. ולרי בורלאצ'נקו מונה למאמן חדש ועבד עם הקבוצה במשך פחות משנה. בינואר 2018, ויקטור בולאטוב מונה למאמן החדש, אבל הוא הודח לאחר שלושה חודשים. ברם בעונת 2017/2018 סיימה במקום השלישי באליפות הליגה השנייה ובעונת 2018/2019 זכתה באליפות אזור "דרום" של ליגת הכדורגל המקצוענית והבטיחה השתתפות בעונת 2019/2020 בליגת הכדורגל הלאומית של רוסיה (אם כי הודחה בשלב 16 האחרונות של הגביע הרוסי בכדורגל). בעונת 2019/2020 העפילה שוב לשלב 16 האחרונות בגביע הלאומי. בתום עונת 2020/2021 התאחדות הכדורגל הרוסית החליטה להוריד את צ'ייקה מהליגה הלאומית לליגה השנייה בעקבות מכירת משחקים במהלך העונה. ביולי 2021 משטרת רוסיה הודיעה על סיום חקירה בנושא והעברת התיק לידי התובע הכללי של רוסיה בעקבות מכירת משחק במהלך עונת 2020/2021 בין מועדון צ'ייקה לצ'רנומורץ נובורוסייסק, שהסתיים בתוצאה 3:1 כשהתוצאה סוכמה כבר מראש. בעונת 2021/2022 העפילה לראשונה בתולדותיה לשלב שמינית גמר הגביע הרוסי בכדורגל. בדצמבר 2022, הכדורגלן איגור סמשוב מונה לאמן את הקבוצה. בעונת 2024/2025 חזרה להתמודד בליגה הרוסית הראשונה בכדורגל. מגרש הבית הוא האצטדיון המרכזי בכפר פסצ'אנוקופסקויה המכיל 2,000 מושבים. בשל חוסר התאמת המגרש, לתקני הליגה הלאומית, לא אושר לקבוצה לארח בו משחקים במסגרת הליגה ומאז עונת 2019/2020 היא מארחת ברוסטוב ארנה, המכיל כ-43,000 מושבים. מהקמתה ועד 2017 השתמשה הקבוצה בסמל כדור על רקע גלי ים. כיוון שהקמע של הקבוצה היה שחף, שהוא גם התרגום המילולי לשם המועדון מרוסית ("צ'ייקה"), בשנת 2017 הפך השחף גם לסמל הקבוצה הרשמי. לקראת עונת 2020/2021 בוצע שינוי נוסף לסמל הקבוצה, השחף בגרסה מאוירת יותר וסמלית. סמל הקבוצה עד 2017. סמל המועדון הישן, עד 2020. אליפות ליגת הכדורגל המקצוענית זכייה: 2018/2019 הגביע הרוסי בכדורגל שמינית גמר: 2021/2022 מדיה וקבצים בנושא צ'ייקה בוויקישיתוף אתר האינטרנט הרשמי של צ'ייקה צ'ייקה, ברשת החברתית פייסבוק צ'ייקה, ברשת החברתית אקס (טוויטר) צ'ייקה, ברשת החברתית אינסטגרם צ'ייקה, ברשת החברתית VK פרופיל, באתר Transfermarkt פרופיל, באתר WorldFootball.net ליגת העל של אליפות מחוז רוסטוב "סאטורן", "סוצ'י" ו"צ'ייקה" הורשו להשתתף בליגת PFL לצ'ייקה יש מאמן חדש! ואלרי בורלצ'נקו עוזב את "צ'ייקה" ויקטור בולאטוב פוטר מתפקיד המאמן הראשי של מועדון כדורגל צ'ייקה "«Чайка» переведена из ФНЛ в ПФЛ за организацию договорных матчей". Sportbox.ru. נבדק ב-2021-07-02. "Впервые в России дело о договорном футбольном матче отправлено в суд". Газета.Ru (ברוסית). נבדק ב-2021-07-12.
בובת נייר (ספר)

בובת נייר (באנגלית: Paper Doll) הוא רומן מאת רוברט ב. פארקר, שיצא בעברית בשנת 1994 בהוצאת אור-עם. גיבור הספר הוא גיבורו הקבוע של פארקר, הבלש הפרטי ספנסר. זהו הספר ה-20 בסדרת הספרים שכתב פארקר אודותיו. עלילת הספר נפתחת כאשר הבלש הפרטי ספנסר, גיבורו הראשי של פארקר, בלש משטרה לשעבר וחייל בצבא ארצות הברית שלחם במלחמת קוריאה, נשכר על ידי לודון טריפ, בעל הון מבוסטון, לחקור את הירצחה של אשתו, אוליוויה. הספר "בובת נייר", באתר "סימניה". דף הספר באתר הוצאת אור-עם. בובת נייר, באתר OCLC (באנגלית) רוברט ב. פארקר, "בובת נייר", אור-עם, 1994, עמוד 5, "נלחמת בקוראה. היית קצין?".
יחסי בורקינה פאסו – סין

יחסי בורקינה פאסו–סין הם היחסים שבין בורקינה פאסו לרפובליקה העממית של סין. משנת 1961 עד שנת 1973 הכירה בורקינה פאסו בטאיוואן כמדינה עצמאית, ולא קיימה יחסים דיפלומטיים עם סין. ב-25 באוקטובר 1971 התנגדה בורקינה פאסו בעצרת הכללית של האומות המאוחדות לצירופה של סין למועצת הביטחון של האומות המאוחדות. מ-15 בספטמבר 1973 ועד 4 בפברואר 1994 קיימו סין ובורקינה פאסו יחסים דיפלומטיים בעצימות נמוכה, כשעיקר הקשר התאפיין בסחר כלכלי ובמימון פרויקטים. ב-1994 נקלעה ממשלת בורקינה פאסו למצב כלכלי קשה, ולאחר שלא קיבלה עזרה מסין - פנתה הממשלה לטאיוואן בבקשה לעזרה, ובכך הייתה למדינה האפריקאית היחידה שהכירה פעמיים בעצמאותה של טאיוואן. בורקינה פאסו קיבלה ממשלת טאיוואן סיוע בסכום שבין 40 ל-50 מיליון דולר. ב-24 במאי 2018 הפסיקה שוב בורקינה פאסו את היחסים בינה לבין טאיוואן, ויומיים לאחר מכן, ב-26 במאי 2018 חידשה את היחסים עם הרפובליקה העממית של סין. Aurégan, Xavier, « Le Burkina Faso et les « deux Chines » », Outre-Terre, n° 30, 2011, pp. 381-390. Aurégan, Xavier, « Taïwan en Afrique : un anachronisme en voie de résorption ? », Asia Focus, avril 2017, 29 p. AFP (2018-05-24). "China accused of 'dollar diplomacy' as Taiwan loses second ally in a month". The Guardian (באנגלית בריטית). ISSN 0261-3077. נבדק ב-2019-02-24.
Element OS

אלמנט או אס (באנגלית: Element OS) הייתה הפצת מערכת הפעלה דמוית יוניקס עם מנהל החבילות Xfce ופותחה במטרה לשמש מערכת הפעלה למחשבי מדיה סלוני. הפצה מבוססת על הפצת זובונטו (Xubuntu), פותחה על ידי חברת קווין תומפסון (Kevin Thompson) ושוחררה בתאריך 17 בפברואר 2010 (גרסה 1.0). המערכת מופצת כשעליה מותקנות מראש תוכניות רבות כגון: נגן המדיה VLC, דפדפן האינטרנט Firefox, תוכנת מדיה סנטר XBMC, תוכנה לעיבוד קול Decibel Audio Player ועוד. צוות הפיתוח שחרר 5 גרסאות אל השוק: קודי HTPC אתר האינטרנט הרשמי של Element OS (באנגלית) אתר רשמי Element OS (באנגלית) הורדת Element OS, באתר Cnet (באנגלית) עמוד ההפצה באתר DistroWatch (באנגלית)
חוף רופרט

חוף רופרט (באנגלית: Ruppert Coast) הוא חוף בארץ מרי בירד, במערב אנטארקטיקה. חוף רופרט הוא החוף שבין נקודת ברנאן לבין כף ברקס. ובין חוף זונדרס שממערב לו, לבין חוף הובס שממזרח לו. שמו של החוף ניתן לו על ידי אדמירל ריצ'רד בירד. החוף נקרא על שם קולונל ג'ייקוב רופרט מניו יורק, שתמך במשלחת השנייה של בירד לחקר אנטארקטיקה (1935- 1933). המשלחת של בירד בין השנים 1935 - 1933 עשתה את טיסת הסיור האווירי הראשון לאורך החוף הזה. החוף מופה על ידי הסקר הגאולוגי של ארצות הברית באמצעות סקרים על הקרקע ותצלומי אוויר שבוצעו על ידי צי ארצות הברית בין השנים 1965–1959. תחנת המחקר הסובייטית רוסקאיה נבנתה על חוף רופרט. • Ute Christina Herzfeld, Atlas of Antarctica: Topographic Maps from Geostatistical Analysis of Satellite Radar Altimeter Data, P 194 • G. W. Grindley, D. C. Mildenhall A Mid-late Devonian Flora from the Ruppert Coast, Journal of the Royal Society of New Zealand, 1980, Vol. 10, No. 3, P 271 חוף רופרט באתר הסקר הגאולוגי של ארצות הברית חוף רופרט באתר הגאזט האנטארקטי המשווה SCAR תצלום לוויין של חוף רופרט באתר נאס"א תצלום לוויין של אזור חוף רופרט מפת ארץ מרי בירד - אזור חוף רופרט תחזית מזג אוויר עדכנית עבור חוף רופרט מידע גאוגרפי והיסטורי מיקום תחנת רוסקאיה באתר הגאזט האנטארקטי של ממשלת ניו זילנד
הפיגוע בקדומים

הפיגוע בקדומים היה פיגוע התאבדות שאירע ב-30 במרץ 2006 בקרבת ההתיישבות קדומים שבשומרון. בפיגוע נרצחו ארבעה אזרחים ישראלים. הארגון גדודי חללי אלאקצא נטל אחריות לפיגוע. ביום חמישי, 30 במרץ 2006, בסביבות השעה 21:35, אספו בני הזוג הלנה ורפי הלוי, שנסעו במכוניתם מפתח תקווה לקדומים, שלושה טרמפיסטים בצומת קרני שומרון: שקד לסקר שחזר מחוג קפוארה, רעות פלדמן, ששירתה כבת-שירות בקדומים ועוד מחבל ערבי שהיה לבוש בגדים שחורים וקוצים בשיער. כעבור עשר דקות של נסיעה, בכניסה לקדומים, בשעה 21:45, פוצץ המחבל את חומר הנפץ שעל גופו. כל היושבים ברכב, נרצחו. בתגובה לפיגוע מטוסי קרב ישראליים הרסו מספר מטרות בצפון רצועת עזה אשר, לטענת צה"ל, שימשו את ארגוני הטרור הפלסטינים לשיגור רקטות לעבר ישראל. פיגוע הירי ליד קדומים Bomber strikes Israeli settlement - פורסם ב-BBC News ב-31 במרץ 2006 Suicide bomber kills 4 in West Bank - פורסם ב-CNN ב-30 במרץ 2006 Four Killed in West Bank Bombing - פורסם ב-Fox News ב-30 במרץ 2006 West Bank Bomber Kills 4 Israelis - פורסם בוושינגטון פוסט ב-31 במרץ 2006 "Bomber strikes Israeli settlement" (באנגלית בריטית). 2006-03-31. נבדק ב-2024-10-01.
הפיגוע בקניון השרון (יולי 2005)

הפיגוע בקניון השרון היה פיגוע התאבדות שביצע מחבל פלסטיני ב-12 ביולי 2005, בכניסה לקניון השרון שבנתניה. חמישה אזרחים ישראלים נהרגו בפיגוע ויותר מ-90 נפצעו. ארגון הג'יהאד האסלאמי נטל אחריות לפיגוע. ב-12 ביולי 2005, בשעות אחר הצהריים המאוחרות, ניגש מחבל מתאבד פלסטיני לכניסה הצפונית של קניון השרון שבנתניה. המחבל המתאבד שחבש מטען חבלה מתחת לבגדיו ופוצץ את מטען החבלה בסביבות השעה 18:35 במעבר הולכי הרגל לאחר שהתקרב לקבוצה של ארבע צעירות שחצו את הכביש. שלוש הנשים נרצחו בפיגוע ונפצעו כ-90 בני אדם, חמישה מהם באופן אנוש. הפיצוץ אירע בצומת סואן מחוץ לקניון בשעות העומס, וגרם גם נזק רב לכלי הרכב אשר היו סמוכים לזירת הפיגוע. בנוסף לכך כמה מחלונות המרכז המסחרי התנפצו בפיגוע. הרוגה רביעית מתה לאחר כמה שעות בבית החולים. הרוג חמישי מת מפצעיו יום למחרת. לאחר הפיגוע הודיעה המשטרה שהמחבל המתאבד נשא כ-10 ק"ג חומר נפץ, יחד עם מסמרים וכדורי מתכת, על חגורת הנפץ שהייתה קשורה לגופו. ראש העיר של נתניה, מרים פיירברג, נכחה במקום הפיגוע וסייעה לפצועים. ארגון הג'יהאד האסלאמי נטל אחריות לפיגוע והודיע כי הפיגוע בוצע על ידי התלמיד הפלסטיני בן ה-18 אחמד אבו חליל, תושב הכפר עתיל שביהודה ושומרון. פיגוע ההתאבדות הראשון בקניון השרון פיגוע ההתאבדות השלישי בקניון השרון Suicide bombing at Netanya shopping mall - פורסם באתר משרד החוץ הישראלי רוני זינגר, יובל אזולאי, הסב שמע את הפיצוץ מהבית, רץ לקניון וגילה שאשתו, בתו ונכדתו נפצעו קשה, באתר הארץ, 13 ביולי 2005 Bomber kills three at Israeli mall - פורסם ב-CNN ב-12 ביולי 2005 Fourth Netanya victim dies - פורסם ב-ynet ב-13 ביולי 2005 Netanya bombing death toll rises to 5 - פורסם ב-ynet ב-14 ביולי 2005 רוני זינגר,דוד רטנר,יובל אזולאי,רן רזניק, ההרוגים בפיגוע בקניון השרון בנתניה, באתר הארץ, 13 ביולי 2005 רוני זינגר, עמוס הראל, ניר חסון, יהונתן ליס, ארנון רגולר, אלי אשכנזי, אלוף בן, רן רזניק, שלוש הרוגות בפיגוע בנתניה; גורמים בי-ם: נגיב ביד קשה. תורחב הפעילות נגד הג'יהאד, באתר הארץ, 12 ביולי 2005 עלה לארבע מספר הרוגות הפיגוע בקניון השרון בנתניה; 41 עדיין מאושפזים בבתיה"ח, באתר גלובס, 13 ביולי 2005 חייל מנתניה מת מפצעיו לאחר שנפגע בקניון השרון, באתר גלובס, 14 ביולי 2005
חוף זונדרס

חוף זונדרס (באנגלית: Saunders Coast) הוא חוף בארץ מרי בירד שבמערב אנטארקטיקה. החוף ממוקם בין כף קולבק לבין נקודת ברנאן, ובין חוף שיראזה שממערב לו, לחוף רופרט שממזרח לו. חלקו של החוף שממערב לקו אורך 150°W מהווה חלק משטח חסות רוס (שניו זילנד טוענת לריבונות בו). אין מדינה שטוענת לריבונות בחלקו המזרחי של החוף. חוף זונדרס התגלה בטיסת מחקר ב-5 בדצמבר 1929, שבוצעה על ידי משלחת בירד לאנטארקטיקה שנערכה בין השנים 1930–1928. החוף מופה לראשונה באמצעות תצלומי אוויר שבוצעו בטיסתו של קפטן הרולד אי. זונדרס (Harold E. Saunders), מצי ארצות הברית. החוף מופה על ידי הסקר הגאולוגי של ארצות הברית באמצעות סקרים על הקרקע ותצלומי אוויר שבוצעו על ידי צי ארצות הברית בין השנים 1965–1959. חוף זונדרס באתר הסקר הגאולוגי של ארצות הברית חוף זונדרס באתר הגאזט האנטארקטי של ממשלת ניו זילנד חוף זונדרס באתר הגאזט האנטארקטי של ממשלת אוסטרליה חוף זונדרס באתר הגאזט האנטארקטי המשווה SCAR תצלום לוויין של אזור חוף זונדרס מפת ארץ מרי בירד - אזור חוף זונדרס מידע גאוגרפי והיסטורי
חטיבת עציון

חטיבת עציון היא חטיבה מרחבית של צה"ל שתפקידה להגן על אזור גוש עציון. חטיבת עציון הוקמה בשנת 1988, לאחר פרוץ האינתיפאדה הראשונה. צה"ל הגדיל את סדרי הכוחות שישלטו באזור יהודה ושומרון, העלה את חטיבת יהודה ושומרון לדרג אוגדה, ופיצל את שלושת המרחבים שתחתיה לשש חטיבות. מפקדת החטיבה (המפח"ט) ממוקמת בגוש עציון, דרומית לירושלים, בשטחי יהודה ושומרון, מול היישוב אלון שבות ובסמוך לכביש 60 (כביש גב ההר שהוא הציר המרכזי ביו"ש). מחנה חטמ"ר עציון, היה בעברו בסיס טירוני ההנדסה ("בט"ר עציון"), תחת פיקוד בה"ד 14. החטיבה, כרוב החטמ"רים באוגדת איו"ש, אחראית על גזרה של עיר פלסטינית מרכזית (בית לחם) ועל הכפרים והיישובים הסובבים אותה, כמו גם אחראית החטיבה על האתר ההיסטורי קבר רחל שבבית לחם. תחת פיקוד החטמ"ר שלושה גדודי לוחמים (לרוב גדודי חי"ר או הנדסה קרבית) אשר מתחלפים כל מספר חודשים (לאחר ביצוע "קו"). לאחר ביצוע תוכנית ההתנתקות, גדוד שמשון, שהיה תחת פיקוד החטיבה הצפונית בחבל עזה, קיבל את האחריות על גזרת בית לחם ונכנס לפעילות מבצעית באופן קבע כמו כלל גדודי החי"ר הייעודי המשרתים בחטמ"רים אחרים באיו"ש. יחידת לוחמים נוספת המאוישת באופן קבע בחטמ"ר היא מחלקת הצמ"ה החטיבתית, השייכת לחיל ההנדסה הקרבית, האחראית להריסת בתי מחבלים או פתיחת צירים בעזרת דחפורי D9 משוריינים, מחפרים ממוגנים, שופלים ועוד. במפקדת החטמ"ר ישנן המחלקות הבאות: פלוגת תקשוב (פלחי"ק) מודיעין רפואה רבנות משאבי אנוש לוגיסטיקה טנ"א אג"ם החיל הכללי - יחידת רס"ר חינוך הנדסה - היחידה כפופה לחטמ"ר ולמפקדיו אמנם הפקודים בגדר תופסים קו חמ"ל המחלקות הבאות מהוות חלק מן החטמ"ר אמנם הן אינן כפופות למפקדה באופן ישיר, חלקן כפופות לפיקוד מרכז וחלקן למשרד הביטחון: משטרה צבאית - מתקן מעצר לעצורים ביטחוניים וכמו כן יחידת המעברים. שב"כ - מתקן שב"כ. מנהל אזרחי מודיעין קרבי אגף ההנדסה והבינוי תחנת משטרה מדיה וקבצים בנושא חטיבת עציון בוויקישיתוף פלוגת חיל הקשר טכנולוגיה ואחזקה – חימוש עמוס הראל, קוצרה כהונת מח"ט שתיפקד באופן לקוי במלחמה, באתר הארץ, 25 בינואר 2007 אמיר בוחבוט ועמיחי אתאלי, פלסטיני נעצר בחשד שירה על רכב ישראלי, באתר nrg‏, 31 באוקטובר 2010 מח"ט חדש לחטמ"ר עציון, "ישראל דיפנס", 22 במאי 2011 ישי קרוב, מח"ט חדש לגוש עציון: אל"ם עמית ימין, באתר ערוץ 7, 14 ביולי 2013. טקס חילופי מפקד חטיבת "עציון", באתר צה"ל (דרך ארכיון האינטרנט), 30 באוגוסט 2015 אל"ם איתי מטק נכנס לתפקידו כמח"ט עציון, באתר צה"ל, 15 בספטמבר 2022
הפיגוע בקו 361 בצומת מירון (2002)

הפיגוע בקו 361 בצומת מירון היה פיגוע ההתאבדות שאירע ב-4 באוגוסט 2002, באוטובוס קו 361 של אגד, כאשר האוטובוס עצר בתחנת האוטובוס בצומת מירון אשר בקרבת צפת. בפיגוע נרצחו 9 אנשים ו-47 נפצעו. ארגון החמאס נטל אחריות לפיגוע. שני ערבים ישראלים, שסייעו למחבל, הורשעו ברצח ונידונו למאסרי עולם. ביום ראשון 4 באוגוסט 2002 בשעה 7:15 בבוקר יצא אוטובוס אגד מספר 361 ממרכזית המפרץ בחיפה לכיוון צפת. דרך הקריות, עכו, מג'ד אל כרום, וראמה. המחבל המתאבד עלה על האוטובוס באזור כרמיאל. בסביבות השעה 8:45 בבוקר, כשהאוטובוס עצר בתחנת האוטובוס בצומת מירון, המחבל המתאבד, אשר היה בחלק האחורי של האוטובוס, פוצץ את מטען הנפץ שהוסתר מתחת לבגדיו. הפיצוץ, שאירע בעת שכ־50 נוסעים היו על האוטובוס, גרם לנזק כבד. שלושה חיילים ושישה אזרחים, ביניהם שתי עובדות זרות מהפיליפינים, נרצחו בפיצוץ. 47 נוסעים נפצעו, 17 מהם באורח קשה. בין ההרוגים היה עומרי גולדין, סולן להקת הפוסי של לוסי. זמן קצר לפני הפיצוץ הזהיר המחבל נוסעת ערבייה ישראלית שכדאי שתרד מן האוטובוס כי "עומד לקרות משהו רע". הנוסעת וחברתה ירדו מן האוטובוס, ולא ניסו להזהיר את נוסעיו או נוסע שעלה בתחנה שבה ירדו, וסופו שנהרג. הנוסעת הואשמה באי־מניעת פשע, אך זוכתה לאחר שלא הוכח שידעה בדיוק מה עומד להתרחש. המחבל המתאבד היה ג'יהאד חמאדה מג'נין. מתכנן הפיגוע, בכיר גדודי עז א-דין אל-קסאם מאזן פוקהא, נלכד בכפר טובאס יומיים לאחר הפיגוע. הוא נידון למאסר עולם, שוחרר בעסקת שליט ונהרג ב-2017 מירי מתנקש בעזה. סייעו לביצוע המעשה מספר ערבים אזרחי ישראל, תושבי בענה, ממשפחת בכרי. שני הסייענים העיקריים, יאסין ואברהים בכרי הכירו את חמאדה כשביצע עבודות חשמל בבענה מספר שנים קודם לאירוע. חמאדה יצר קשר עם איברהים בכרי וסיפר לו על כוונתו לבצע פיגוע. אברהים ויאסין בכרי דאגו לו למקום לינה בבענה, הסיעו אותו לתחנת האוטובוס והנחו אותו כיצד להתנהג ולאיזה קו אוטובוס לעלות. השניים הורשעו ברצח, בסיוע לאויב בשעת לחימה ובעבירות נוספות ונידונו לתשעה מאסרי עולם ועוד 30 שנה. ארבעה בני משפחה נוספים הורשעו בכך שהלינו את המחבל, בידיעה שהוא שוהה לא חוקי (אך מבלי שידעו על כוונתיו), וכן בשיבוש ראיות. בכפר בענה נערכים מדי שנה אירועי תמיכה באברהים וביאסין בכרי בקריאה לשחרורם. מפלגת בל"ד תומכת באירועים אלה, ונציגיה נאמו בהם. August 4, 2002: 13 dead in a day of terror - פורסם באתר משרד החוץ הישראלי Israel bus attack causes carnage - פורסם ב-BBC News ב-4 באוגוסט 2002 Israel's week of bloodshed: bus bomb kills 9 as 4 other innocents are shot to death - פורסם בניו יורק פוסט ב-5 באוגוסט 2002 ההרוגים: חיילים, תושבי הגליל ועובדים זרים, באתר ynet, 5 באוגוסט 2002 אסף זוהר, ‏הטרור הפלשתיני הגיע לגליל: המטען התפוצץ באוטובוס בדרכו מחיפה לצפת, באתר גלובס, 4 באוגוסט 2002 אלי אשכנזי, יאסרה בכרי זוכתה מאשמת אי-מניעת הפיגוע בצומת מירון; השופט: הנאשמת לא ידעה שמדובר במחבל, באתר הארץ, 25 בינואר 2005 מאת דוד רטנר, 2 מבני משפחת בכרי מואשמים ברצח - בפיגוע בצומת מירון, באתר הארץ, 6 בספטמבר 2002 אחיה ראב"ד, 4 בני משפחת בכרי הורשעו בהלנת המחבל ממירון, באתר ynet, 2 ביוני 2004 ישי פרידמן, ‏ה"מסה הקריטית" של תמיכה בטרור שבג"ץ דווקא לא רואה, בעיתון מקור ראשון, 25 במרץ 2019
ציגאנד

ציגאנד (בהונגרית: Cigánd; ביידיש: צוגאנדע) היא עיירה במחוז בורשוד-אבאוי-זמפלן שבצפון מזרח הונגריה. יהודים הגיעו לציגאנד בשנת 1812 אז רצה בעל אחוזה מקומי לפתח את המקום ועודד התיישבותם של איכרים ושל יהודים. רוב היהודים היו סוחרים ששיווקו תוצרת חקלאית, בעלי מלאכה ובעלי משקים קטנים. בשנת 1920 בנתה הקהילה בית כנסת ובמקום היו בית ספר, "תלמוד תורה", שוחט ורב. בשנת 1930 מנתה הקהילה 229 נפש ובשנת 1944 194 יהודים. בשנת 1938 חוקי אפליה שהגבילו את היהודים חברתית וכלכלית גרמו לסגירת בתי מרזח שהיו בבעלות יהודים. אחרי פרוץ מלחמת העולם השנייה גויסו יהודים לעבודות כפייה במסגרת צבאית. בשנת 1942 נלקחו 30 גברים יהודים מציגאנד. במאי 1944 רוכזו יהודי ציגאנד בחצר בית הכנסת, ובלילה הובלו לגטו שהוקם בשאטוראליאויהיי ומשם שולחו לאושוויץ. לאחר השואה, חזרו למקום 28 יהודים, שיפצו את בניין בית הכנסת ואף ניסו לחדש את חיי הקהילה. איבת התושבים כלפיהם הניעה את רובם לעזוב את המקום, ובשנת 1960 נותרו בציגאנד רק ארבעה יהודים. בעיירה קיים בית קברות יהודי בו מעל 60 מצבות פנקס הקהילות הונגריה, עמוד 463–464 ציגאנד, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 351–352. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא ציגאנד בוויקישיתוף אתר האינטרנט הרשמי של ציגאנד "ציגאנד", באתר JewishGen (באנגלית) קהילת ציגאנד, באתר "אנו – מוזיאון העם היהודי" בית הקברות היהודי בציגאנד מפקדי האוכלוסין של יהודי הונגריה, 1993
כטוב בעיניכם (פירושונים)

האם התכוונתם ל... כטוב בעיניכם – מחזה מאת ויליאם שייקספיר כטוב בעיניכם (סרט, 1912) – סרט אילם משנת 1912, שביים ג' סטיוארט בלקטון עבור חברת ויטאגרף (Vitagraph Company) כטוב בעיניכם (סרט, 1936) – עיבוד בבימויו של פול צינר  מכלול יצירות שייקספיר של ה-BBC  אנ BBC Television Shakespeare – עונה ראשונה "כטוב בעיניכם" בבימויו של בזיל קולמן כטוב בעיניכם (סרט, 2006) – עיבוד בבימויו של קנת בראנה כטוב בעיניכם (סדרת טלוויזיה) – סדרת טלוויזיה בשפה הסינית "As You Like It" – סינגל משנת 1962 של אדם פיית' "As You Like It" – אלבום של פרידריך גולדה "As You Like It" – אלבום של להקת הרוק Barenaked Ladies משנת 2005
טסקמביה

טסקמביה (באנגלית: Tuscumbia) היא מושב המחוז קולברט במדינת אלבמה בארצות הברית. היא העיר השלישית בגודלה במחוז אחרי שפילד ומאסל שולס, והרביעית בגודלה באזור המטרופוליטני פלורנס-מאסל שולס, המתפרס על הפינה הצפון-מערבית של אלבמה, אחרי שפילד, מאסל שולס ופלורנס. בעיר מתגוררים כ-8,400 תושבים (הערכה ל-2017). העיר שוכנת על כ-1.5 קילומטר דרומית לגדות נהר טנסי, בקרבה לאגם וילסון המלאכותי שנסכר על ידי סכר וילסון. היא גובלת בצפונה בערים שפילד ומאסל שולס. טסקמביה משתרעת על שטח של כ-24 קמ"ר. העיר ידועה בעיקר בתור מקום הולדתה של הסופרת והפעילה החברתית החירשת-עיוורת הלן קלר, ובית ילדותה בטסקמביה שנקרא "אייבי גרין" (אנ') הוא אתר לשימור. ראשית ההתיישבות הלא-ילידית באזור הייתה בסביבות 1815, והאוכלוסייה שנהנתה מהאדמה הפורייה באזור גדלה בהדרגה. כעבור מספר שנים הושלמה "דרך ג'קסון" (אנ'), דרך צבאית שקישרה בין נאשוויל בטנסי ובין ניו אורלינס בלואיזיאנה ועברה באזור טסקמביה העתידית, מה שתרם להתפתחות הסביבה. העיר הוקמה באופן רשמי ב-1820 בשם אוקוקופוסה (Occocopoosa), כעבור שנה שמה שונה לביג ספרינג (Big Spring) ולבסוף ב-1822 ניתן לה שמה הנוכחי, כהוקרה לצ'יף מקומי של שבט צ'יקסו (אנ'). מיקומה על דרך ג'קסון ובקרבת נהר טנסי, למרות האזור מרובה בשרטונים, תרמו להפיכתה למרכז כלכלי וחקלאי אזורי בצפון אלבמה תוך שנים ספורות. ב-1832 נבנתה מסילת רכבת שקישרה את טסקמביה לעיר דיקייטר דרך עיירה בשם קורטלנד (אנ'), ועד 1850 גדל מעמדה של טסקמביה כמרכז תחבורתי בדרום ארצות הברית. מרכזיותה היחסית של טסקמביה הפכה אותה למטרה מרכזית של צבא האיחוד במהלך מלחמת האזרחים האמריקנית, ובמהלך הלחימה חלקים גדולים מהעיר חרבו. בשנים שלאחר מכן העיר החלה להשתקם בהדרגתיות ובאטיות עד תחילת המאה ה-20. צמיחה משמעותית יותר התרחשה בשנות ה-20 וביתר שאת בעשור שלאחר מכן עם הקמת רשות עמק טנסי. לפי הערכת אוכלוסין ב-2016 שכנו בעיר 8,506 תושבים, מתוכם 73.1% הזדהו כלבנים, 20.5% כאפרו-אמריקאים, 4.0% כבני שני גזעים או יותר, 2.4% כהיספנים, 0.5% כילידים אמריקאים ו-0.2% כאסייתים. ההכנסה הממוצעת עמדה על $23,298 וההכנסה החציונית עמדה על $47,500. מדיה וקבצים בנושא טסקמביה בוויקישיתוף אתר האינטרנט הרשמי של טסקמביה (באנגלית) לינדה ת'ורנטון, טסקמביה, אנציקלופדיה של אלבמה (באנגלית) טסקמביה, באתר אנציקלופדיה בריטניקה (באנגלית) אתר American FactFinder של לשכת מפקד האוכלוסין של ארצות הברית (באנגלית) קובצי אינדקס ארצות הברית 2017 של לשכת מפקד האוכלוסין של ארצות הברית (באנגלית) לינדה ת'ורנטון, טסקמביה, אנציקלופדיה של אלבמה (באנגלית)
Industry Standard Architecture

Industry Standard Architecture (בראשי תיבות: ISA; בתרגום חופשי: ארכיטקטורה תקנית תעשייתית) היה תקן לאפיק מחשב למחשבים אישיים תואמי IBM, אשר הוצג ב-1984, והרחיב את ארכיטקטורת האפיק של XT ל-16 ביט. הוא מתוכנן כדי לחבר כרטיסים של התקנים היקפים ללוח האם. בנוסף, הפרוטוקולים מאפשרים שליטה על האפיק, למרות שניתן לגשת ישירות רק ל-16 מגה-בית הראשונים של הזיכרון הראשי. בהתייחסות לארכיטקטורת האפיק של XT, לפעמים מייחסים אותו כארכיטקטורת האפיק של AT. לקראת סוף שנות ה-90, פופולריות ה-ISA החלה לרדת בהדרגה, ומרבית לוחות האם של המחשבים האישים תואמי IBM עברו לתכנונים עם יותר חריצי PCI ועם פחות, אם בכלל, חריצי ISA. אף על פי שישנם עדיין לוחות אם אשר מיוצרים כיום עם חריצי ISA, הם הפכו לנדירים מאוד. EISA - הרחבה תואמת ל-ISA. MCA - ניסיון כושל של IBM להציג אפיק משופר אך לא תואם ל-ISA. ארכיטקטורת אפיק של XT - הארכיטקטורה שקדמה ל-ISA. אפיק מקומי VESA - אפיק שתוכנן לגישה מהירה יותר להתקני וידאו. מדיה וקבצים בנושא Industry Standard Architecture בוויקישיתוף